එහෙත් වෛරසයක් කළ පෙරළියක තරම දැක බලාගන්නට තිබෙන හොඳම උදාහරණය වන්නේද කොළඹ නගරය බවට අද වනවිට පත්ව තිබේ. වැඩිම කොරෝනා ආසාදිතයින් වාර්තාවන දිස්ත්‍රික්කය බවට කොළඹ පත්ව තිබේ. එසේ වාර්තාවන ආසාදිතයන්ගෙන්ද වැඩිම ආසාදිතයන් හමුව තිබෙන්නේ කොළඹ නගරයෙනි. කොළඹ නගරයේ ඇතැම් ප්‍රදේශ තවමත් හුදෙකලා ප්‍රදේශ ලෙස නම් කර තිබේ. දීර්ඝ කාලයක් තිස්සේ කොළඹ ඇතැම් ප්‍රදේශ හුදෙකලා කර තිබීම නිසා ඒ ප්‍රදේශවල ජන ජීවිතය සම්පූර්ණයෙන්ම කඩාවැටී තිබේ. කොළඹ නගරයේ රාත්‍රී කාලයේ අද දවසේ සැරිසරන්නෙකුට මීට මාස දහයකට පමණ පෙර කොළඹ දකින්නට තිබූ දර්ශනය දැකිය හැකි නොවේ. කොවිඩ් 19 වසංගත තත්ත්වයට දක්වන බිය නිසාම අත්‍යාවශ්‍ය ගමනක් හැර වෙනත් ගමන් බිමන් සීමා කිරීමට ජනතාව පෙළඹී සිටිති. එම ගමන් බිමන්ද දිවා කාලයේදී සපුරා ගැනීමට ඔවුහු උත්සාහ කරති. ඒ නිසා කොළඹ බස්නැවතුම්පොළ මෙන්ම කොටුව දුම්රිය ස්ථානයද රාත්‍රී කාලයේදී ජන ශුන්‍ය ප්‍රදේශ බවට පත්ව තිබේ. කොටුව පෞද්ගලික බස් නැවතුම්පොළ මගී ජනයාගෙන් පමණක් නොව බස්රථවලින් හිස්ව තිබෙන්නේ සෙල්ලම් පිටි සේය.
වැඩිම කොරෝනා ආසාදිතයන් හමුවු දිස්ත්‍රික්කය කුමක්ද
කොළඹ